Armand Hofmeyr se vriendin geklap, gespoeg ná ongeluk | Maroela Media
Skermskoot van die plasing wat Armand na die voorval op Twitter gelaai het (Let asseblief op: die persoon wat Bisschoff geklap het verskyn nie op die foto nie en die Golf is die derde persoon wat in die ongeluk betrokke was)
Bisschoff, 'n lugwaardin, het van Mosambiek af teruggekeer en was op pad na haar ouers se huis in Klerksdorp. "Dit het baie gereën en toe sy weer sien, het daar 'n motor in die pad stilgestaan," het Armand aan Maroela Media gesê. "Sy het rem getrap en haar motor het gegly. Sy het die stilstaande motor rakelings gemis."
'n Tweede motor, 'n wit motor, het haar motor daarna glo met 'n hoë spoed van agter getref en 'n derde persoon het met sy Golf in hulle vasgery.
"Die man in die wit motor was glo onder die invloed van alkohol en hy het geval. Hy het na Chantelle toe geloop en haar met sy bebloede hande geklap en toe in haar gesig gespoeg," het Armand bygevoeg.
Die bestuurder van die stilstaande motor, 'n Volvo, het intussen gery. Dit is nie duidelik waarom die motor in die pad stilgestaan het nie.
Die wit motor wat ook in die ongeluk betrokke was (Foto aan Maroela Media verskaf)
Volgens Armand het die polisie by die toneel opgedaag en verklarings afgeneem by die wit motor se bestuurder en die Golf se bestuurder, maar hulle het nie Bisschoff se verklaring afgeneem nie. Hy het gesê sy sal by die polisie in Potchefstroom 'n verklaring aflê.
Paramedici het die bestuurder van die wit motor met 'n ambulans weggeneem. Armand het gesê ander persone op die toneel het ook gesê die man het na bier geruik.
Bisschoff se pa het van Klerksdorp deurgery en sy dogter gaan haal. Sy is by haar ouers, maar nog baie geskok. "Sy het ook nou begin kla van rug- en nekpyn na die ongeluk," het Armand gesê.
Armand is tans op toer in Kaapstad.
Foto's: Betogings in Noordwes
Gesuip, hospitaal toe SONDER 'n bloedtoets of VIGStoets?
Ja en dit is hoekom dit so gaan in die land!!! Hulle word nooit vir dronk bestuur toegesluit!!!
Ja nee kyk as dit anders om was was dit rasisties. Dis rerig vieslik erger as n barbaar sies jou vark om iemand te spoeg en slaan mt bloed aan jou. Chantelle jy mt gaan vir n HIV test asb. Hoop jy ht jou se gaan se. Dit klink vir my soos n hijacking storie. Sterkte
Armand weet seker waarvan hy praat. Hy was mos self so paar jaar terug vir dronkbestuur gearresteer. Wat was die uiteinde van die saak?
As sy hom geklap en gespoeg het,was die hele Fochville seker afgebrand en al wat n Eff en Anc liga sou sou by die hof betoog het.Neptunis jou kommentaar suig.